# **DECIZIA ETAPEI DE ÎNCADRARE**

## Nr. 00 din 00.00.2018

Proiect

Ca urmare a solicitării de emitere a acordului de mediu adresate de **Județul Sălaj**, cu sediul în municipiul Zalău, P-ța 1 Decembrie 1918, nr. 12, jud. Sălaj, înregistrată la APM Salaj cu nr. 5005/05.09.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 26.11.2018, că proiectul: ***Punere în siguranță pod peste râul Someș, pe DJ 108 S, KM 0+300 în localitatea Rus***, propus a fi amplasat în: comuna Rus, satul Rus, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2, la pct. 13, lit a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) Caracteristicile proiectului:

b1) mărimea proiectului: Prin proiect se propune reabilitarea podului rutier, de pe DJ 108S, km 0+300 peste râul Someș, care va asigura legătura rutieră între localitățile traversate de drumul județean și drumul național DN 1C, în condiții optime de desfășurare a traficului.

Terenul pe care se găsește amplasat obiectul de investiții (podul) se află în intravilanul localității Rus, și este proprietatea domeniului public al Județului Sălaj.

Se va ocupa temporar o suprafață de cca. 500 m2 pentru amenajarea organizării de șantier.

Suprafața ocupată temporar este situată lângă rampa de acces pe pod, pe un teren aparținând tot domeniului public.

Terenul ocupat temporar va fi redat la categoria şi starea iniţială după încheierea lucrărilor de construire.

Nu se vor ocupa suplimentar suprafețe de teren și nu sunt necesare exproprieri.

Terenul în suprafața totală de 2665 m2 (suprafața de studiu), compusă din:

* suprafața existentă a străzii (numai a părții carosabile privind zonele de racordare la pod) este de 1065 m2.
* suprafața aferentă podului este de 1600 m2.

Se propun următoarele lucrări:

* reabilitarea podului existent astfel încât să se asigure siguranța în trafic;
* racordarea corespunzătoare a podului la terenul existent;
* realizarea unei semnalizări corespunzătoare;
* lucrări in albie;

Caracteristicile proiectului:

* lungimea traseului - 350,00 m, din care lungimea podului - 170,00 m;
* lățimea părții carosabile pe pod - 7,00 m.

Traseul proiectat în lungime totală de 350,00 m și se suprapune în totalitate pe traseul drumului existent. Viteza de proiectare este de 50 km/h.

Axa în plan a fost amenajată astfel încât lucrările necesare pentru podul reabilitat să se încadreze în limita cadastrală a drumului, astfel încât să nu fie necesar exprorieri de terenuri.

***Lucrari la cale si trotuare***

* Frezarea stratului de uzura pe jumatatea care va prelua circulatia;
* Asternerea unui strat de uzura nou, fara denivelari pe jumatatea care va prelua circulatia;
* Montarea unui parapet provizoriu in zona mediana a podului, cu asigurarea unei parti carosabile de 3,00m - 3, 20m;
* Semnalizarea corespunzatoare a masurilor descrise mai sus;
* Abaterea circulatiei pe jumatatea amenajata.
* Desfacerea trotuarului
* Frezarea caii, protectiei hidroizolatiei si a hidroizolatiei
* Demontarea gurilor de scurgere
* Demontarea parapetului pietonal metalic
* Demontarea dispozitivelor de acoperire a rosturilor
* Prevederea de echipamente noi la pod
* Montarea parapetului pietonal
* Montarea gurilor de scurgere, cate doua pe fiecare parte a fiecarei deschideri, inclusiv prelungirea acestora
* Amenajarea stratului suport pentru hidroizolatie
* Aplicarea hidroizolatiei si a protectiei acesteia
* Realizarea trotuarului
* Aplicarea straturilor caii
* Montarea parapetului de siguranta
* Montarea dispozitivelor de acoperire a rosturilor de la pile si culei. Dispozitivele vor urmari nivelul caii la partea carosabila, a bordurii si a trotuarelor.
* Marcajul caii atat pe pod cat si pe rampe
* Semnalizarea podului.

***Lucrari la suprastructura***

* Curatarea betoanelor suprastructurii
* Demolarea, fara sectionarea armaturilor, a betoanelor degradate local: zona gurilor de scurgere, zona rosturilor suprastructurii, zona de beton de acoperire ancorajelor grinzilor si antretoazelor, etc.
* Curatarea prin sablare a armaturilor dezvelite prin demolari, sau a celor neacoperite
* Inlocuirea / completarea armaturilor degradate
* Repararea rosturilor degradate dintre tronsoanele grinzilor suprastructurii
* Injectarea eventualelor fisuri ce se constata dupa curatarea betoanelor
* Rebetonarea zonelor demolate local
* Aplicarea de mortare speciale cu aderenta si rezistenta ridicate, la zonele degradate superficial, la zonele cu segregari sau la zonele cu armaturi insuficient acoperite
* Protejarea tuturor suprafetelor din beton prin aplicarea de vopseluri de protectie.

***Lucrari la culei***

* Degajarea elevatiilor culeelor pana la rostul elevatie-fundatie
* Curatarea cu peria mecanica a betoanelor elevatiilor
* Indepartarea betoanelor degradate local, de la elevatiile culeelor (banchete de rezemare, ziduri intoarse, etc)
* Injectarea eventualelor fisuri ce se constata dupa curatarea betoanelor, conform C 149­87
* Curatarea prin sablare a armaturilor neacoperite
* Rebetonarea zonelor demolate local
* Aplicarea de mortare speciale cu aderenta si rezistenta ridicate, la zonele degradate superficial, la zonele cu segregari sau la zonele cu armaturi insuficient acoperite
* Refacerea totala sau partiala a zidurilor de garda pentru asigurarea rostului cu suprastructura, a spatiului pentru dispozitivele de rost si a reazemului pentru placile de racordare
* Curatarea aparatelor de reazem: partile metalice se curata prin sablare si se vor vopsi iar in zona de contact se vor unge, iar betonul pendulilor se va repara prin aplicarea de mortare speciale
* Banchetele de rezemare se vor repara, dupa caz, prin indepartarea betoanelor degradate, sablarea armaturilor neacoperite, rebetonare sau aplicare de mortare speciale
* Prevederea de dispozitive antiseismice
* Refacerea drenului din spatele culeelor: indepartarea drenului vechi, curatarea betoanelor, injectarea eventualelor fisuri, asternerea unui strat suport, aplicarea hidroizolatiei in doua straturi, realizarea radierului drenului, montarea de barbacane, realizarea drenului din piatra invelita in geotextil
* Astuparea gaurilor de mina
* Aplicarea de vopseluri de protectie

***Lucrari la pile***

* Degajarea elevatiei pilei P1 pana la rostul elevatie-fundatie
* Asigurarea unor platforme provizorii in jurul pilelor P2 si P3, pentru accesul si interventia asupra acestora
* Degajarea fundatiilor pilelor P2 si P3 pana la nivelul inferior al zonelor degradate
* Curatarea cu peria mecanica a betoanelor fundatiilor
* Indepartarea betoanelor degradate superficial
* Injectarea eventualelor fisuri ce se constata dupa curatarea betoanelor, conform C 149­87
* Protejarea si repararea betoanelor fundatiilor pilelor prin camasuire sau prin aplicare de mortare speciale cu aderenta si rezistenta ridicate
* Curatarea cu peria mecanica a betoanelor elevatiilor pilelor, inclusiv a banchetelor de rezemare
* Injectarea eventualelor fisuri ce se constata dupa curatarea betoanelor, conform C 149­87
* Indepartarea profilelor metalice montate la constructia podului
* Indepartarea betoanelor degradate superficial de la elevatii si bancheta de rezemare
* Curatarea prin sablare a armaturilor neacoperite si ruginite
* Inlocuirea / completarea armaturilor degradate
* Rebetonarea zonelor cu betoane inlaturate
* Aplicarea de mortare speciale cu aderenta si rezistenta ridicate, la zonele degradate superficial, la zonele cu segregari sau la zonele cu armaturi insuficient acoperite
* Curatarea banchetelor de rezemare
* Curatarea aparatelor de reazem, conform precizarilor facute in cazul aparatelor de reazem de la culei
* Montarea dispozitivelor antiseismice
* Aplicarea de vopseluri de protectie

***Lucrari la racorduri cu terasamentele***

* Largirea platformei drumului la capetele podului si racordul la profilul curent pe lungimi de cate 25,00m
* Desfacerea pereului sferturilor de con
* Completarea corespunzatoare a sferturilor de con
* Refacerea pereurilor sferturilor de con, inclusiv a fundatiilor acestora
* Amenajarea acostamentelor rampelor
* Prevederea de casiuri la ambele capete ale podului
* Prevederea de scari de acces in albie, cate una pe fiecare capat al podului

***Lucrari in albie***

* Indepartarea obstacolelor din albie in zona podului
* Indepartarea plutitorilor din dreptul pilei P2
* Indepartarea vegetatiei de pe malurile albiei minore pe cca 100~150m atat in amonte cat si in aval de pod
* Reprofilarea albiei pe lungimi de cca 200m atat in amonte cat si in aval de pod

Apele pluviale vor fi dirijate atat prin panta transversala, cat si prin panta longitudinala catre dispozitive de captare si preluare a apelor pluviale (guri de scurgere, casiuri, santuri, etc.). Pe rampe vor fi montate casiuri, care vor prelua apele meteorice de pe carosabil si le vor dirija catre decantoare si base.

b2) cumularea cu alte proiecte: nu este cazul;

b3) utilizarea resurselor naturale: nu este cazul;

b4) evacuarea apelor uzate: nu este cazul;

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier: se vor amenaja suprafețe de teren, și suprafețe pentru depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Rus, satul Rus, jud. Sălaj.

c1) utilizarea existentă a terenului: conform certificatului de urbanism nr. 8/03.11.2017 emis de Comuna Rus, podul este situat în intravilanul a localității Rus, comuna Rus.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

***Condiţiile de realizare a proiectului:***

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Respectarea prevederilor Ord. 119/2014, privind nivelul de zgomot.

f). Înterzicerea depozitării direct pe sol a deşeurilor sau a materialelor cu pericol de poluare.

g). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

h). La finalizarea lucrărilor se va informa APM Sălaj, cf. OUG 195/2005 cu modificările şi completările ulterioare, art. 16, aliniatul (4) în vederea luării unei decizii privind menţinerea actelor de reglementare sau necesitatea revizuirii acestora.

La şedinţa CAT din data de 26.11.2018 au fost solicitate următoarele acte/avize:

- aviz A.N. Apele Române;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György